《斋居》
明代·白圻

中宵不寐数严更，梅影横斜伴月明。庭院风来寒正峭，池塘雨月水初平。

斋心对越臣工肃，客思能忘岁序惊。晓色氤氲天驾返，禁庭遥忆庆仪成。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。